ru ky ky ky hbs_cyr ky ru ru ru ru kk bg bg ky cs ky ky ru ky ky ky ky ky ky ky ky ky ky ky uk ky de ky de ky de ru de ky de ky de ky de tt de ky de tt de ky de ky de bg ru uk hbs_cyr ru ru ru ru hbs_cyr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru
Нью-Йорктогу уюм Текебаевдин иши боюнча баяндама жарыялады — Аргумент
“Евразиялык демократиялык демилегелер” деген уюм Кыргызстанда коррупцияга байланыштуу айыпталып, азыр сегиз жылдык жаза мөөнөтүн өтөп жаткан, “Ата Мекен” партиясынын лидери, Жогорку Кеңештин мурдагы депутаты Өмүрбек Текебаевдин ишин терең иликтеген атайын баяндамасын жарыялады.
Аталган уюмдун директору Питер Залмаев 22-августа “Азаттык” радиосу менен маегинде:
— Бир айдын ичинде Варшава ЕККУнун Демократиялык институттар жана Адам укуктары бюросунун кезектеги сессиясы болот. БУУнун комитеттеринде, анын ичинде Кыйноого каршы комитетте Кыргызстандагы иштер талкууланат. АКШнын Мамлекеттик департаментинин эмки жазда жарыялана турган адам укуктары боюнча глобалдык баяндамасында Текебаевдин иши камтылат. Эгер Кыргызстанда Текебаевдин иши кайра каралбай, ушу бойдон калса кыргыз өкмөтүнүн эл аралык бедели бир топ эле жабыркайт, — деп белгиледи.
Өмүрбек Текебаев жана анын партиялашы Дүйшөнкул Чотонов “Мегаком” компаниясына байланыштуу «орус ишкеринен бир миллион доллар пара алган» деген айып менен ар бири 2017-жылдын жайында сегиз жылдан абакка кесилишкен.
Саясатчылардын өздөрү жана алардын жактоочулары бул ишти мурдагы президент Алмазбек Атамбаевдин “саясий куугунтугу” деп баалаган.
Кыргызстандын Башкы прокуратурасы быйыл Текебаевдин адвокаттарынын ишти “жаңы жагдайлардан” улам кайра кароо жөнүндөгү өтүнүчүн четке каккан.
“Ата Мекен” партиясынын камактагы лидери, мурдагы депутат Өмүрбек Текебаев 31-июлдан тартып №47 абактан Бишкектеги Мирсаид Миррахимов атындагы Улуттук кардиология борборуна убактылуу которулуп, дарыланууда.
← Эмилбек Каптагаев, коомдук ишмер: «Атамбаев элге аралашам десе президент Жээнбековдон кечирим сурасын»
Ашхабадда кыргыз-түркмөн сүйлөшүүлөрү өтөт →
Сиздин пикир жооптон баш тартуу
Пикир калтырыш үчүн киришиңиз керек.
Атаханов менен Бусурманкулов өз чындыгын айтышы керек!
Алмазбек Акматалиев: “Мурат Суталинов атасын кечирим сурагын”
Сулайманов Атамбаевдин доо арызды кайтарашына таасир эткенин айтууда
Раим келатат, «мурдуңарды» тарткыла…
«Каприз» конок жайынан казынага акча түшпөй жатат…
Уран чуусу кыргыз-орус кызматташтыгына доо кетиреби?
Чыпалак баатыр кыз ала качканы барып…
Назира Айтбекова: “Сени башка аялзатына карматам…”
Саламат Садыкова: “Тың чыкмалар тыржыйышып бөлүнбөсүн!”
Жигитим өзүнүн тоюна кеткенин билбепмин. Алданган кыздын баяны…
Дарек: Бишкек шаары, Эркиндик бульвары №45 тел: +996 553 43 35 00